കാലാവസ്ഥാ വ്യതിയാനം കടലെടുക്കാന് പോകുന്നത് 12ഓളം തീരദേശ നഗരങ്ങള് ന്യൂഡല്ഹി: കാലാവസ്ഥാവ്യതിയാനം മൂലം കൊച്ചി ഉള്പ്പടെയുള്ള ഇന്ത്യയിലെ പല നഗരങ്ങളെയും ഗുരുതരമായി ബാധിച്ചേക്കും എന്ന് റിപ്പോര്ട്ടുകള്. ഐക്യരാഷ്ട്ര സഭയുടെ ഇന്റര് ഗവണ്മെന്റല് പാനല് ഓണ് ക്ലൈമറ്റ് ചേഞ്ച് ഐപിസിസി നടത്തിയ പഠനത്തില് നാസ നടത്തിയ വിശകലനത്തിലാണ് ഇക്കാര്യം പറയുന്നത്.വളരെ കുറച്ച് കാലം കൊണ്ട് തന്നെ രാജ്യത്തിന്റെ 12ഓളം തീരദേശ നഗരങ്ങള് കടലിനോട് ചേരുമെന്നാണ് കണ്ടെത്തലുകള്. കാലാവസ്ഥ വ്യതിയാനത്തെ തുടര്ന്ന് സമുദ്ര നിരപ്പ് ഉയരുന്നതാണ് പല വലിയ നഗരങ്ങളെയും ആശങ്കയിലേക്കാണ് നയിക്കുന്നത്. കൊച്ചി 2.32 അടി, മംഗലാപുരം 1.87 അടി, തൂത്തുക്കുടി 1.9 അടി, കണ്ട്ല 1.87 അടി, ഓഖ 1.96 അടി, ഭാവ്നഗര് 2.70 അടി, മോര്മുഗാവോ 2.06 അടി, പാരദീപ് 1.93 അടി എന്നിങ്ങനെ ജലനിരപ്പ് ഉയരുമെന്നാണ് പ്രാഥമിക റിപ്പോര്ട്ട്. അന്തരീക്ഷ താപനില ഉയരുന്നത് മഞ്ഞുരുകുന്നതിനും, സമുദ്ര ജലനിരപ്പ് ഉയരുന്നതിനും കാരണമാകും എന്ന് വിദഗ്ധര് ചൂണ്ടിക്കാട്ടുന്നു